|  |  |
| --- | --- |
| uoi1[1] | **Ορθή επανάληψη** |
| ΕΛΛΗΝΙΚΗ ΔΗΜΟΚΡΑΤΙΑ  ΠΑΝΕΠΙΣΤΗΜΙΟ ΙΩΑΝΝΙΝΩΝ  ΠΡΥΤΑΝΕΙΑ  ………………………………………………………..  ΓΕΝΙΚΗ ΔΙΕΥΘΥΝΣΗ  ΟΙΚΟΝΟΜΙΚΗΣ ΔΙΑΧΕΙΡΙΣΗΣ  ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ  …………………………………………………  Δ/ΝΣΗ ΟΙΚΟΝΟΜΙΚΗΣ ΔΙΑΧ/ΣΗΣ  ΤΜΗΜΑ ΠΡΟΜΗΘΕΙΩΝ | Ιωάννινα, 07-12-2018  Αριθμ. πρωτ. 7041 |
| Πληροφορίες : Κων/νος Χαρίσης  Τηλέφωνο : 26510 09064-7130  Fax : 26510 07001  e-mail : [supplies@cc.uoi.gr](mailto:supplies@cc.uoi.gr)  [*http://www.uoi.gr/services/economic/supplies*](http://www.uoi.gr/services/economic/supplies) |  |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

# (Του άρθρου 118 του Ν. 4412/2016)

Το Πανεπιστήμιο Ιωαννίνων καλεί όλους όσοι ενδιαφέρονται να καταθέσουν προσφορά για την «***Προμήθεια ηλεκτρολογικού υλικού για την ενεργειακή αναβάθμιση φωτισμού στα κτίρια του Τμήματος Μαθηματικών και Μηχανικών Ηλεκτρονικών Υπολογιστών και Πληροφορικής της Πανεπιστημιούπολης Ιωαννίνων»*** προϋπολογισμού είκοσι τεσσάρων χιλιάδων τριακοσίων τεσσάρων ευρώ (24.304,00€) σε βάρος του ΚΑ 2014ΣΕ54600072 του προγράμματος Δημοσίων Επενδύσεων οικονομικού έτους 2018 και κριτήριο ενδιαφέροντος την πλέον συμφέρουσα προσφορά βάσει τιμής.

Τα προς προμήθεια αντικείμενα κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων (CPV) : 31600000-2

Παρακαλούμε, αφού λάβετε υπόψη τους όρους της Πρόσκλησης, να καταθέσετε το φάκελο με την προσφορά, με αίτηση, στο Γενικό Πρωτόκολλο του Πανεπιστημίου (κτίριο Διοίκησης, 2ος όροφος) μέχρι τις **14/12/2018, ημέρα ΠΑΡΑΣΚΕΥΗ και ώρα 11:00**.

Ο φάκελος θα αναγράφει τα εξής:

|  |
| --- |
| **Προς το Πανεπιστήμιο Ιωαννίνων**  **Διεύθυνση Οικονομικών Υπηρεσιών**  **Τμήμα Προμηθειών**  **για την :**  «ΠΡΟΣΦΟΡΑ ΓΙΑ ΤΗΝ ΠΡΟΣΚΛΗΣΗ ΑΡ. ΠΡΩΤ 7041»  «***Προμήθεια ηλεκτρολογικού υλικού για την ενεργειακή αναβάθμιση φωτισμού στα κτίρια του Τμήματος Μαθηματικών και Μηχανικών Ηλεκτρονικών Υπολογιστών και Πληροφορικής της Πανεπιστημιούπολης Ιωαννίνων***» |

Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα αρχεία της πρόσκλησης εκδήλωσης ενδιαφέροντος στην ιστοσελίδα <https://www.uoi.gr>

Τηλέφωνα: Πληροφοριών 2651007333,

Τεχνικής φύσεως πληροφορίες δίνονται κατά τις εργάσιμες ημέρες και ώρες από τον κ. Ιππόλυτο Κακοσίμο στο τηλέφωνο: 265100 8666.

Κάθε προσφορά που κατατίθεται πρέπει να ισχύει για χρονικό διάστημα τουλάχιστον 2 μηνών από την ως άνω τελευταία ημερομηνία κατάθεσης των προσφορών. Η αξιολόγηση των προσφορών θα γίνει στο Τμήμα Προμηθειών , Διεύθυνση Οικονομικών Υπηρεσιών (Κτίριο Διοίκησης 2ος Όροφος) του Πανεπιστημίου Ιωαννίνων **14/12/2018, ημέρα Παρασκευή και ώρα 12:00**.

Μετά την αξιολόγηση των προσφορών οι συμμετέχοντες θα ενημερωθούν (με email ή fax) για τα αποτελέσματα της αξιολόγησης και την κατάταξή τους. Προϋπόθεση συμμετοχής στη διαδικασία είναι η κύρια απασχόληση των συμμετεχόντων-φορέων να είναι συναφής με το αντικείμενο της υπηρεσίας.

**ΠΕΡΙΕΧΟΜΕΝΟ ΦΑΚΕΛΟΥ ΠΡΟΣΦΟΡΑΣ**

1. Πίνακας συμμόρφωσης
2. Έντυπο οικονομικής προσφοράς
3. Ποινικό μητρώο τελευταίου τρίμηνου \*

\*(Απόσπασμα ποινικού μητρώου (ή ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας), από το οποίο προκύπτει ότι πληρούνται οι προϋποθέσεις της παραγράφου 1 του άρθρου 73 του ν. 4412/2016.)

Η υποχρέωση προσκόμισης του ως άνω αποσπάσματος αφορά:

α) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) τους **διαχειριστές**, και

β) στις περιπτώσεις ανωνύμων εταιρειών (Α.Ε.) το **Διευθύνονται Σύμβουλο, καθώς και όλα τα μέλη του Διοικητικού Συμβουλίου.**

1. Φορολογική ενημερότητα
2. Ασφαλιστική ενημερότητα
3. Εφόσον πρόκειται για νομικό πρόσωπο, αποδεικτικά έγγραφα νομιμοποίησης και εκπροσώπησης του νομικού προσώπου (άρθρο 93 του Ν.4412/2016).

Η υπογραφή του συμφωνητικού πρέπει να γίνει μέσα σε δέκα (10) ημέρες από τη σχετική πρόσκληση.

Σε περίπτωση αδυναμίας προσκόμισης των ανωτέρω πιστοποιητικών εντός της ορισθείσας προθεσμίας ο υποψήφιος ανάδοχος αποκλείεται από τη διαδικασία και καλείται ο αμέσως επόμενος στην κατάταξη συμμετέχων.

Το Π.Ι. διατηρεί την πλήρη και αποκλειστική ευχέρεια να ακυρώσει, αναστείλει, τροποποιήσει ή μεταθέσει χρονικά την παρούσα διαδικασία χωρίς προηγούμενη ενημέρωση, καθώς και να διακόψει διαπραγματεύσεις ή συνομιλίες σε οποιοδήποτε χρονικό σημείο, χωρίς καμία ευθύνη έναντι των συμμετεχόντων ή/και τρίτων προσώπων.

**Η χρονική διάρκεια της σύμβασης θα είναι δύο (2) μήνες από την υπογραφή της.**

Σημειώνεται ότι ο ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, όπως αυτές απαριθμούνται στο Παράρτημα Χ του Προσαρτήματος Α του Ν. 4412/2016.

Τέλος, ενημερώνουμε ότι τον ανάδοχο βαρύνουν οι κρατήσεις υπέρ τρίτων και οι εισφορές που ισχύουν κατά το χρόνο υποβολής της προσφοράς, ανάλογα με το αντικείμενο της σύμβασης και την πηγή χρηματοδότησης.

|  |  |
| --- | --- |
| **Ιωάννινα, 7-12-2018** | **Ο ΠΡΥΤΑΝΗΣ** |
|  |  |
|  | **Τριαντάφυλλος Α. Δ. Αλμπάνης** |

Συνημμένα

- Τεχνική Περιγραφή – Πίνακας συμμόρφωσης

- Έντυπο Οικονομικής Προσφοράς

- Προϋπολογισμός

- Αίτηση Συμμετοχής

|  |  |
| --- | --- |
| **ΑΙΤΗΣΗ ΣΥΜΜΕΤΟΧΗΣ** | |
|  | **ΠΡΟΣ ΤΟ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ**  **ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΜΗΜΑ ΠΡΟΜΗΘΕΙΩΝ**  **ΙΩΑΝΝΙΝΑ** |
|  |  |
| ΕΠΩΝΥΜΙΑ: | Παρακαλούμε να κάνετε δεκτή τη συμμετοχή μας για την «***Προμήθεια ηλεκτρολογικού υλικού για την ενεργειακή αναβάθμιση φωτισμού στα κτίρια του Τμήματος Μαθηματικών και Μηχανικών Ηλεκτρονικών Υπολογιστών και Πληροφορικής της Πανεπιστημιούπολης Ιωαννίνων***» προϋπολογισμού είκοσι τεσσάρων χιλιάδων τριακοσίων τεσσάρων ευρώ (24.304,00€). |
| ΔΙΕΥΘΥΝΣΗ: |
| ΤΗΛΕΦΩΝΟ: |
| FAX: |
| e-mail: |
|  |
|  |
|  |  |
|  |  |
|  | Ο ΑΙΤΩΝ |
|  |  |
|  | (Σφραγίδα – υπογραφή) (Νόμιμος εκπρόσωπος) |